Некалькі месяцаў таму ў Мінску з Уладзімірам адбыўся казус. Ён стаяў каля ЦУМа, і да яго падышоў стары дзядок, як патлумачыў Уладзімір, хутчэй за ўсё камуніст. Абышоў з аднаго боку матацыкл, з іншага. На наступны дзень дзядок з’явіўся зноў. Ужо больш упэўнена падышоў да Уладзіміра і стаў кіем пратыкаць фотаздымкі, што развешаны на матацыкле. У выніку сарваў амерыканскі сцяг, які вісеў сярод шматлікіх іншых сцягоў розных краін. Натуральна, тут Уладзімір не вытрымаў і прагнаў назойлівага дзядка.